Diari Oficial de la Generalitat Valenciana


Sumari del DOGV 3126, del 20-11-1997 (1997/11244)

ACORD de 30 de setembre de 1997, de la Comissió Territorial d'Urbanisme de València, relatiu a la modificació puntual número 13 del Pla General d'Ordenació Urbana de Paterna.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3126

Data del DOGV
:   20-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11090


Data del document
:   30-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3819 ACORD de 30 de setembre de 1997, de la Comissió Territorial d'Urbanisme de València, relatiu a la modificació puntual número 13 del Pla General d'Ordenació Urbana de Paterna. [97/C11385]
  
Vist l'expedient enviat per l'Ajuntament de Paterna relatiu a la modificació puntual número 13, als efectes de la seua aprovació definitiva, i d'acord amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió del 19 de desembre de 1996. Després del pertinent període d'informació pública, en el qual no es va presentar cap al·legació, es va aprovar provisionalment pel mateix òrgan en data 20 de maig de 1997.
  
Segon
  
El projecte consta de memòria informativa i justificativa i plans d'informació i d'ordenació, per la qual cosa compleix el que disposa l'article 27 de la Llei Reguladora de l'Activitat Urbanística.
  
Tercer
  
El Consell Metropolità de l'Horta, amb data 15 de maig de 1997, va emetre un informe favorable, tenint entrada el dit informe en el registre de la Comissió Territorial d'Urbanisme de València en data 23 de juliol de 1997.
  
Quart
  
Paterna té un Pla General d'Ordenació Urbana aprovat definitivament per la Comissió Territorial d'Urbanisme de València en sessió del 15 de novembre de 1990, i s'han tramitat fins a la data diverses modificacions com també un planejament de desenvolupament.
  
Cinquè
  
La Comissió Informativa de la Comissió Territorial d'Urbanisme de València, en sessió celebrada el 23 de setembre de 1997, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat conforme al que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
L'objectiu d'aquesta modificació és concretar la qualificació d'uns sòls (900 m² aproximadament), classificats com a urbans, situats al carrer del Mestre Ramón Ramia, davant l'esplanada de les Coves, que el vigent Pla General no especifica, tot i que el seu caràcter és el de sòls per a dotacions. Amb aquesta modificació es pretén establir que la seua qualificació concreta corresponga al d'una àrea per al desenvolupament de funcions de caràcter dotacional, zona d'equipament administratiu. El resultat final que es pretén és la implantació en aquests sòls dels futurs jutjats, aplicant-se les ordenances que preveu el pla general per a la qualificació concreta descrita. Aquesta modificació afecta el pla d'ordenació número 378.160 de la sèrie 3.
  
Tercer
  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, d'acord amb el que disposa l'article 38.3, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix la Comissió Territorial d'Urbanisme, en sessió celebrada el 30 de setembre de 1997 acorda:
  
Aprovar definitivament la modificació número 13, Jutjats, del Pla General d'Ordenació Urbana de Paterna.
  
L'Ajuntament de Paterna haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta publicació.
  
Tot això, sense perjudici que s'hi puga interposar qualsevol altre recurs que s'estime oportú.
  
València, 30 de setembre de 1997.- El secretari de la Comissió Territorial d'Urbanisme: José Manuel Palau Navarro.